Mahalliy davlat hokimiyati organlari tomonidan qabul qilinadigan normativ-huquqiy hujjatlar loyihalarini tayyorlash, yuridik-texnik rasmiylashtirish va huquqiy ekspertizadan o‘tkazish tartibi to‘g‘risidagi yo‘riqnomaga o‘zgartirish va qo‘shimchalar k

O‘zbekiston Respublikasining “Normativ-huquqiy hujjatlar to‘g‘risida”gi Qonuni hamda O‘zbekiston Respublikasi Prezidentining 2011-yil 23-avgustdagi PQ-1602-sonli “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida”gi qaroriga muvofiq, mahalliy davlat hokimiyati organlarining norma ijodkorligi faoliyatini yanada takomillashtirish maqsadida buyuraman:
 1. O‘zbekiston Respublikasi adliya vazirining 2013-yil 1-fevraldagi 29-mh-son buyrug‘i (ro‘yxat raqami 2420, 2013-yil 1-fevral) (O‘zbekiston Respublikasi qonun hujjatlari to‘plami, 2013-y., 5-son, 65-modda) bilan tasdiqlangan Mahalliy davlat hokimiyati organlari tomonidan qabul qilinadigan normativ-huquqiy hujjatlar loyihalarini tayyorlash, yuridik-texnik rasmiylashtirish va huquqiy ekspertizadan o‘tkazish tartibi to‘g‘risidagi yo‘riqnomaga ilovaga muvofiq o‘zgartirish va qo‘shimchalar kiritilsin.
 2. Mazkur buyruq davlat ro‘yxatidan o‘tkazilsin va Idoraviy me’yoriy hujjatlarni davlat ro‘yxatidan o‘tkazish boshqarmasi (O. Hakimov) Idoraviy normativ-huquqiy hujjatlarning davlat reyestriga tegishli yozuv kiritsin.
 3. Qonun hujjatlarini turkumlash va huquqiy axborot boshqarmasi (D. Sa’dullayev) ushbu buyruqni barcha manfaatdor shaxslarga yetkazilishi va “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da nashr etilishini ta’minlasin.
 4. Mazkur buyruq rasmiy e’lon qilingan kundan e’tiboran kuchga kiradi.
 5. Mazkur buyruq ijrosini nazorat qilish vazirning birinchi o‘rinbosari M. Ikramov zimmasiga yuklansin.
 1. Quyidagi mazmundagi 201-band bilan to‘ldirilsin:
 “201. Loyihada uning rasman e’lon qilingandan so‘ng yoxud boshqa kechroq muddatda kuchga kirishi to‘g‘risida band kiritilishi lozim.
 Bunda, tadbirkorlik faoliyatini amalga oshirish jarayonini murakkablashtirishni va tadbirkorlik subyektlariga yangi yuridik majburiyatlar yuklatishni nazarda tutadigan, shuningdek tadbirkorlik subyektlariga yuridik javobgarlikning yangi choralarini belgilaydigan normalar mavjud bo‘lgan loyihalarga, rasman e’lon qilingandan uch oy o‘tgach kuchga kiritilishi to‘g‘risida band kiritiladi.”.
 2. 69-banddagi “o‘n kun” degan so‘zlar “uch kun” degan so‘zlar bilan almashtirilsin.
 3. 72-band quyidagi mazmundagi xatboshi bilan to‘ldirilsin:
 “Xalq deputatlari viloyat, tuman, shahar Kengashlarining loyihalari 2 ish kuni ichida huquqiy ekspertizadan o‘tkaziladi.”.
 4. Quyidagi mazmundagi 741 band bilan to‘ldirilsin:
 “741. Tadbirkorlik subyektlari faoliyatiga tegishli loyiha unda tadbirkorlik faoliyatini amalga oshirish jarayonini murakkablashtirishni va tadbirkorlik subyektlariga yangi yuridik majburiyatlar yuklatishni nazarda tutadigan, shuningdek tadbirkorlik subyektlariga yuridik javobgarlikning yangi choralarini belgilaydigan normalar mavjudligi bo‘yicha o‘rganiladi.”.
 5. 84-bandning ikkinchi xatboshisidagi “4 va 5-ilovalarida” degan so‘zlar “4, 41 va 5-ilovalarida” degan so‘zlar bilan almashtirilsin.
 6. Yo‘riqnomaga 4-ilovaning ikkinchi xatboshisi quyidagi tahrirda bayon etilsin:
 “Ushbu qaror qabul qilingandan so‘ng rasmiy nashrlarda e’lon qilinishi, rasmiy veb-saytda joylashtirilishi (rasman e’lon qilingandan keyin ikki kundan kechikmay), O‘zbekiston Respublikasi normativ-huquqiy hujjatlarining davlat hisobi to‘g‘risidagi nizomga (ro‘yxat raqami 1856, 2008-yil 10-sentabr) muvofiq 3 kun ichida davlat hisobiga olish uchun qog‘oz va elektron shakllarda adliya boshqarmasiga taqdim qilinishi lozimligi ma’lumot tariqasida ma’lum qilinadi.”.
 7. Mazkur o‘zgartirish va qo‘shimchalarning ilovasiga muvofiq mazmundagi 41-ilova bilan to‘ldirilsin.